b'\n_START_ARTICLE_\nArturo Toscanini\n_START_SECTION_\n\xc5\xbdivljenje\n_START_PARAGRAPH_\nToscanini je bil eden najve\xc4\x8djih dirigentov svojega \xc4\x8dasa. Odlikovale so ga idealne dirigentske lastnosti: absolutni posluh, perfekcionizem pri delu, odli\xc4\x8dna voditeljska sposobnost, fotografski spomin, za dana\xc5\xa1nji \xc4\x8das pa bi bila njegova pomanjkljivost karakter kolerika, ki v njegovem obdobju ni bila tolikanj obsojena. Med dirigentove izgrede lahko \xc5\xa1tejemo spor, v katerem je violinistu na glavi razbil violino. Krstno je izvedel mnogo danes slavnih koncertnih in opernih skladb, dirigiral pa je najbolj\xc5\xa1im svetovnim orkestrom, deloval v milanski Scali, v Metropolitanski operi itd.\n_START_SECTION_\nLjubljanski park\n_START_PARAGRAPH_\nPo Arturu Toscaniniju je poimenovan park ob Jamovi cesti na Vi\xc4\x8du v Ljubljani.'